# (1) Plone

http://www.plone.org

http://plone.org/products/plone

Aprašymas

Plone yra visapusiškai naudojimui paruošta turinio valdymo sistema (TVS), sukurta ant laisvo galingo Zope aplikacijų serverio pagrindo. Plone nesudėtinga įdiegti, ji lanksti ir patogi tinklalapių turinio valdymui, kas puikiai tinka projektų grupėms, bendruomenėms, tinklalapiams, ekstranetams ir intranetams.

Diegimas

Plone diegimas sistemoje Linux, naudojant bendrą įdiegiklį

1. Kas tai – bendras įdiegiklis?

Bendras įdiegiklis - tai įrankis, leidžiantis iš išeities tekstų įdiegti Python, Zope, Plone ir jų priklausomybes visose Unix platformose: Linux, BSD, OS X ir Solaris.

Įdiegiklio skriptą install.sh galima paleisti root teisėmis arba paprasto naudotojo teisėmis. Pagrindiniai šių būdų skirtumai:

2. Root ar paprasto naudotojo diegimas?

root diegimas:

- Pagal nutylėjimą įsidiegia į katalogą /opt/Plone-3.0/;

- Įdiegia libz ir libjpeg kaip sistemos bibliotekas;

- Sukuria „plone“ naudotoją, nustato šį naudotoją kaip failų savininką ir sukonfigūruoja Zope, kad veiktų su naudotoju „plone“.

Normalaus (ne root) naudotojo diegimas:

- Pagal nutylėjimą įsidiegia į katalogą $HOME/Plone-3.0;

- Įdiegia libz ir libjpeg kaip lokalias bibliotekas;

- Veikia su įdiegusiu naudotoju.

### Kurį diegimo būdą pasirinkti?

root diegimas reikalingas tada, jei norima įdiegti Plone darbui. Kadangi diegimas vyksta naudotojo, specialiai sukurto šiam tikslui, teisėmis, tai gaunamas lengvesnis resursų prieinamumo valdymas. Tai yra geriausias sprendimas, norint paleisti ilgalaikius procesus (kaip Zope) unikaliu naudotoju su ribotomis teisėmis.

Diegti paprasto naudotojo teisėmis geriausia tada, kai norima išbandyti ar vystyti Plone. Tai leidžia labai paprastai diegti ir redaguoti produktus, nesijaudinant dėl naudotojų teisių.

3. ZEO ar ne Zeo diegimas?

Bendrasis įdiegiklis įdiegs Zope, kad jis dirbtų arba kaip Klientas/Serveris, arba kaip savarankiška programa. Štai pagrindiniai skirtumai:

- ZEO Kliento/Serverio konfigūracija. ZEO (Zope Enterprise Objects) leidžia turėti keletą Zope klientinių procesų (ar atskirų serverių), kurie naudoja bendrą objektų duomenų bazės serverio procesą.

- Savarankiška Zope programa.

Savarankišką Zope programą yra paprasčiau suprasti, integruoti ir kontroliuoti. Tai turbūt geriausias sprendimas paprastai ar bandomajai aplinkai.

ZEO Kliento/Serverio konfigūracija, kita vertus, turi privalumų, norint vystyti Plone:

- Geresnis apkrovos paskirstymo valdymas. Net be apkrovos paskirstymo proxy, paleidus savarankiškus kliento ir serverio procesus, galima geriau paskirstyti apkrovą moderniuose keleto procesorių serveriuose. Su apkrovos paskirstymo proxy gaunami dar geresni rezultatai.

- Galimybė paleisti nepriklausomus scenarijus. Galite naudoti „zopectl run“ norėdami paleisti scenarijus viename iš klientų, kol kiti palaikys tinklalapį internete.

- Geresnis klaidų valymas. Galite paleisti vieną klientą klaidų valymui, kol kiti veikia pagrindiniu režimu. Tokiu būdu turėsite geresnę klaidų valymo diagnostiką. Taip pat galėsite naudoti introspekcijos įrankius, tokius kaip Clouseau ir „zopectl debug“ nepriklausomuose nuo tinklalapio procesuose.

- Galite išskirti klientą administracinei prieigai (jis turės atskirą prievadą). Tuomet, jei būsite paskelbti Slashdot tinklalapyje būdami dar nepasiruošę, galėsite daryti pakeitimus per administracinį klientą net kai viešas klientas bus sulėtėjęs.

4. Bendrojo įdiegiklio paleidimas

Pasiruošimas

Atsidarykite savo sistemos paketų tvarkyklę ir įsitikinkite, kad turite įdiegtus šiuos paketus:

- gcc – GNU Compiler Collection.

- g++ – C++ papildinys kompiliatoriui gcc.

- GNU make – esminis build-control įrankis.

- GNU tar. Tai tar versija visoms Linux, BSD ir OS X platformoms, išskyrus Solaris. Jūsų tar naudmena turi dirbti su ilgais vardais bei bzip2 ir gzip archyvavimu.

> Dar geriau, jei turėtumėte libssl ir readline bibliotekas. Jos neprivalomos, tačiau suteikia norimą funkcionalumą. libssl reikalingas naudoti TLS pašto serveryje, kas gali būti gyvybiškai svarbu, jei jis nėra lokalus. Paskaitykite bendrojo įdiegiklio README.txt, kad sužinotumėte daugiau.

Dabar pasirinkite patogų katalogą, kuriame išpakuokite įdiegiklio .tar.gz archyvą:

      tar zxf Plone-3.0.VERSION-UnifiedInstaller.tar.gz

Nueikite į tą katalogą:

      cd Plone-3.0.VERSION-UnifiedInstaller

(Eilutė „VERSION-“ skirsis priklausomai nuo išleidimo versijos, arba jos gali visai nebūti galutinėje versijoje.)

### install.sh paleidimas

Jei pasirinkote diegimą root teisėmis, dabar prisiregistruokite kaip root su komanda „su root“ arba „sudo“.

ZEO diegimas:

      ./install.sh zeo

Savarankiškos Zope programos diegimas:

      ./install.sh standalone

Dabar tiesiog stebėkite išmetamus pranešimus.

Jei pranešimai nepasirodo, tai greičiausiai reiškia, kad trūksta gyvybiškai svarbių diegimo įrankių. Su savo paketų tvarkykle įdiekite trūkstamus įrankius ir bandykite dar kartą.

Jei diegimas pavyko, pamatysite instrukcijas, kaip paleisti Zope/Plone diegimą. Įsidėmėkite naudotojo „admin“ slaptažodį. (Šios instrukcijos taip pat bus prieinamos faile „adminPassword.txt“ jūsų naujame diegime.)

Jei diegimas nepavyko, nepanikuokite. Pasižymėkite klaidų pranešimus ir diagnostinius pasiūlymus ir jei negalite patys išspręsti problemos, ieškokite pagalbos plone-setup konferencijoje arba #plone IRC kanale. Mums reikės tikslios informacijos apie jūsų platformą ir bet kokios diagnostinės informacijos. Taip pat patikrinkite, ar failo README.txt skyriuje Platform Notes nėra kokio nors specialaus reikalavimo jūsų platformai.

### Įdiegimo patikrinimas

Jei diegimas pavyko, pabandykite jį paleisti naudodamiesi instrukcijomis, kurios yra pabaigoje (arba faile „adminPassword.txt“). Paleidimo problemos nutinka gan retai. Dažniausia priežastis yra ta, jog koks nors kitas procesas yra užėmęs 8080 prievadą (arba vieną ar kelis iš prievadų 8100, 8080 ir 8081, jei naudojate ZEO). Galite sustabdyti tuos procesus, jei tai nėra senesnis Zope/Plone įdiegimas. Jei nenorite to daryti, galite perskirstyti Plone prievadus, redaguodami etc/zope.conf (ir etc/zeo.conf ZEO serveriui) failą.

Jei diegimas pavyko, patikrinkite tai atidarę interneto naršyklę ir adreso juostoje įrašę http://localhost:8080. (Jei testuojate kitame kompiuteryje, pakeiskite „localhost“ serverio vardu.)

Turėtumėte pamatyti Zope pasveikinimo pranešimą. Plone testinis tinklalapis bus matomas adresu http://localhost:8080/Plone, o Zope tvarkymo sąsaja adresu http://localhost:8080/manage.

Jei Zope yra paleistas, bet jūs negalite prisijungti, patikrinkite, ar nėra paleista ugniasienė ir ar ji neblokuoja prisijungimo.

5. Naujų paleisčių kūrimas

Bendras įdiegiklis gali būti naudojamas kurti papildomoms Zope/Plone paleistims.

Po to, kai bendru įdiegikliu sukūrėte pilną Plone 3.0 diegimą, galite sukurti papildomų paleisčių, kad galėtumėte paleisti kitus tinklalapius. Su bendru įdiegikliu galite kurti naujas paleistis, kurios naudos Python ir Zope kodą iš pagrindinio diegimo.

Prieš diegdami naują paleistį, nuspręskite, ar tai bus root, ar paprasto naudotojo diegimas. Galite panaudoti ankstesnio root diegimo kodą naujam normalaus naudotojo diegimui, bet ne atvirkščiai. Taip pat nauja paleistis gali būti ZEO arba savarankiškas diegimas, nepriklausomai nuo to, kaip buvo įdiegta prieš tai.

Pereikite į katalogą, kuriame yra install.sh failas išpakuotame bendrame įdiegiklyje.

Dabar paredaguokite šį failą. Suraskite:

    # Path for install of Python/Zope/Plone
    PLONE_HOME=/opt/Plone-3.0.1
    # if we create a ZEO cluster, it will go here:
    ZEOCLUSTER_HOME=$PLONE_HOME/zeocluster
    # a stand-alone (non-zeo) instance will go here:
    RINSTANCE_HOME=$PLONE_HOME/zinstance

root diegimui, arba:

    # Path for install of Python/Zope/Plone
    LOCAL_HOME=$HOME/Plone-3.0.1
    # if we create a ZEO cluster, it will go here:
    LOCAL_ZEOCLUSTER_HOME=$LOCAL_HOME/zeocluster
    # a stand-alone (non-zeo) instance will go here:
    LOCAL_RINSTANCE_HOME=$LOCAL_HOME/zinstance

paprasto naudotojo diegimui.

PLONE_HOME ar LOCAL_HOME nekeiskite – čia įdiegiklis ieškos ankstesnio diegimo. Pakeiskite cluster ar savarankiškos programos katalogą nauju.

Komandos

Visas šias komandas atlikite root teisėmis, t.y. naudodami „sudo“ arba „su -“.

ZEO cluster paleisčiai:

      ./install.sh ci

Savarankiškai Zope paleisčiai:

      ./install.sh si

Nepamirškite paredaguoti zeo.conf ir zope.conf konfigūracinių failų naujoje paleistyje, kad nurodytumėte prievadus, kurie nesikirstų su kitų paleisčių prievadais.

Plone diegimas Linux sistemoje Debian (Etch)

Jums prireiks Zope 2.10, kurį galite gauti iš Debian. Paredaguokite failą /etc/apt/preferences:

      Package: *
      Pin: release o=Debian,a=etch
      Pin-Priority: 900

      Package: *
      Pin: release o=Debian,a=testing
      Pin-Priority: 400

taip pat pridėkite programų šaltinį į failą '/etc/apt/sources.list':

      # testing repositories are for pinning only. we need it for zope2.10
      deb http://ftp.uni-stuttgart.de/debian testing main contrib non-free

ir dabar terminale įvykdykite komandą

      apt-get update

bei šias komandas:

      apt-get install -t testing zope2.10

Naujoms paleistims kurti naudokite dzhandle. Jos paprastai yra kuriamos kataloge`/var/lib/zope2.10/instances/NAMEOFINSTANCE`.

Dabar tiesiog įdiekite Plone 3.0.

Ekrano nuotrauka

#

#

#

#

#

#

# (2) Joomla!

http://www.joomla.org/

http://joomlacode.org/gf/project/joomla/frs/

Aprašymas

Joomla! yra viena iš galingiausių atvirojo kodo turinio valdymo sistemų. Ji naudojame visame pasaulyje kurti paprastiems tinklalapiams ir sudėtingoms bendrovių aplikacijoms. Joomla! paprasta įdiegti ir tvarkyti, ji patogi ir patikima.

Diegimas

Diegimo instrukcijos detaliai aprašytos faile INSTALL.php, pagrindiniame atsisiųsto archyvo kataloge.

Ekrano nuotrauka

#

#

#

#

#

#

# (3) MediaWiki

http://www.mediawiki.org/wiki/MediaWiki

http://www.mediawiki.org/wiki/Download

Aprašymas

MediaWiki yra laisvos programinės įrangos paketas, pradžioje parašytas Vikipedijai. Šiuo metu jis naudojamas keleto kitų Vikimedijos Fondo projektų ir daugelio kitų „vikiams“. Dalis MediaWiki yra išversta į kitas kalbas, tačiau pagrindinė kalba yra anglų.

Diegimas

1. Patikrinkite, ar patenkinti visi reikalavimai (PHP5, MySQL4 ir web serveris).

2. Atsisiųskite MediaWiki ir išarchyvuokite jį į internetu pasiekiamą katalogą serveryje.

3. Nurodykite naršyklei `config` katalogą.

4. Tęskite procesą vadovaudamiesi instrukcijomis naršyklėje.

Ekrano nuotrauka

# (4) WordPress

http://wordpress.org/

http://wordpress.org/download/

Aprašymas

WordPress – tai moderni asmeninė publikavimo platforma, orientuota į estetiką, interneto standartus ir patogų naudojimą. WordPress yra laisva ir nemokama.

Diegimas

1. Jei dar to nepadarėte, atsisiųskite ir išarchyvuokite WordPress paketą.

2. Savo web serveryje sukurkite WordPress duomenų bazę bei MySQL naudotoją, turintį teisių prie jos prisijungti ir ją keisti.

3. Pervadinkite failą `wp-config-sample.php` į `wp-config.php`.

4. Atverkite `wp-config.php` savo mėgstamiausiame tekstų redaktoriuje ir įrašykite savo duomenų bazės detales.

5. Perkelkite WordPress failus į norimą vietą web serveryje:

- Jei norite integruoti WordPress į savo domeno pradžią (pvz. `http://example.com/`), tai perkelkite visą išarchyvuotą WordPress katalogo turinį (be paties katalogo) į serverio šakninį katalogą.

- Jei norite įdiegti WordPress į nuosavą pakatalogį tinklalapyje (pvz. `http://example.com/blog/`), tuomet pervadinkite katalogą `wordpress` į tokį, kaip vadinsis pakatalogis ir įkelkite jį į serverį. Pavyzdžiui, jei norite, kad pakatalogis vadintųsi „blog“, turėtumėte katalogą „wordpress“ pervadinti į „blog“ ir įkelti jį į šakninį serverio katalogą.

6. Paleiskite WordPress deigimo scenarijų, atidarę failą `wp-admin/install.php` savo mėgstamiausioje interneto naršyklėje.

- Jei įdiegėte WordPress šakniniame kataloge, turėtumėte aplankyti: `http://example.com/wp-admin/install.php`

- Jei įdiegėte WordPress pakatalogyje `blog`, pavyzdžiui, turėtumėte aplankyti: `http://example.com/blog/wp-admin/install.php`

Ekrano nuotrauka

#

#

# (5) Moodle

http://moodle.org/

http://download.moodle.org/

Aprašymas

Moodle yra kursų valdymo sistema (KVS) – laisvas, atvirojo kodo paketas, sukurtas naudojantis pedagoginiais principais, kad padėti mokytojams kurti efektyvias mokymosi internetu bendruomenes. Galite parsisiųsti ir naudoti jį bet kuriame kompiuteryje, tai gali būti vieno mokytojo arba viso universiteto su 200 tūkst. studentų tinklalapis.

Diegimas

### Pasiruošimas

- Įdiekite PHP ir reikalingus papildinius, palaikomą duomenų bazę, pvz. MySQL ir web serverį pasirinktame kompiuteryje.

- Sukurkite tuščią duomenų bazę (pavadinkite ją „moodle“) ir jos naudotoją su reikalingomis teisėmis.

- Sukurkite duomenų katalogą (pavadinkite jį „moodledata“), kuris būtų ne web serveryje.

- Patikrinkite, kad web serveris būtų duomenų katalogo savininkas ir suteikite jam skaitymo, rašymo ir vykdymo teises.

- Atsisiųskite Moodle.

### Diegimas

- Išarchyvuokite failus ir perkelkite juos į dokumentų katalogą web serveryje (ar į bet kurį serverio pakatalogį).

- Eikite į http://yourserver/install.php arba http://yourserver/subfolders/install.php, kad pradėti diegimą.

- Atsisiųskite config.php failą iš savo web serverio ir įkelkite jį į moodle šakninį katalogą, jei to bus pareikalauta.

### Konfigūravimas

- Jei sutinkate su GPL licencija, jums bus leista tęsti

- Suteikite savo tinklalapiui pavadinimą ir apibūdinimą.

- Sukonfigūruokite administratoriaus paskyrą.

### Ir galiausiai

Baigę diegti Moodle, turite įdiegti cron.

Ekrano nuotrauka

#

#

#

#

#

#

#

# (6) ATutor

http://www.atutor.ca/

http://www.atutor.ca/atutor/download.php

Aprašymas

Atutor yra atvirojo kodo internetu grįsta mokymo turinio valdymo sistema (MTVS), sukurta atsižvelgiant į prieinamumą ir pritaikomumą. Administratoriai gali įdiegti ar atnaujinti ATutor per kelias minutes, sukurti naujas temas, priduodami ATutor naują išvaizdą ir lengvai praplėsti funkcionalumą su papildomais moduliais. Mokytojai gali lengvai kaupti, pakuoti ir išplatinti turinį, importuoti turinį bei vesti savo kursus internetu. Mokiniai gali mokytis jiems pritaikomoje aplinkoje.

Diegimas

Atsisiųskite naujausią ATutor versiją ir išskleiskite ją į katalogą, prieinamą iš interneto. Automatiškai bus sukurtas `ATutor` katalogas. Interneto naršyklėje atverkite adresą `http://jusu_serveris.com/kelias_iki_atutor/ATutor/` ir sekite instrukcijas.

Ekrano nuotrauka

# (7) Mahara

http://www.mahara.org/

http://eduforge.org/frs/?group_id=176&release_id=99999

Aprašymas

Mahara yra pilnai palaikomas atvirojo kodo elektroninis portfelis, interneto dienoraštis, gyvenimo aprašymo kūrimo įrankis ir socialinis tinklas, jungiantis naudotojus ir buriantis interneto bendruomenes. Mahara yra suprojektuotas taip, kad suteiktų naudotojams visus įrankius, reikalingus parodyti tikslinei auditorijai jų mokymosi visą gyvenimą patirtį, įgūdžius ir vystymąsi.

Paprastai tariant, Mahara yra du dalykai: elektroninis portfelis ir socialinio tinklo įrankis kartu. Elektroninis portfelis yra sistema, kurioje studentai gali įrašyti „mokymosi visą gyvenimą įrodymą“ – tai esė, meno kūriniai ar kiti dalykai, kuriuos jie sukuria ir kuriuos galima kaupti skaitmenine forma.

Diegimas

1. Priklausomybės

Reikalinga aplinka:

- Linux

- PHP 5.1.3+

- Postgres 8.1+ or MySQL 5.02+

PHP papildiniai:

- gd

- json

- libxml

- session

- pgsql OR mysqli

- For networking support: openssl, curl and xmlrpc

- Optionally: imagick

2. Atsisiųskite Mahara

Jūs galite arba atsisiųsti „snapshot“ iš http://git.catalyst.net.nz/gitweb?p=mahara.git;a=summary arba atsisiųsti projekto kodą iš „git“ saugyklos:

      git clone http://git.catalyst.net.nz/mahara.git

3. Sukurkite duomenų bazę

Turite sukurti duomenų bazę ir įsitikinti, kad web serveris gali prie jos prisijungti. Postgres kalba:

      createdb -U (naudotojo, kuris jungsis, vardas) (DB vardas)

MySQL kalba:

      mysql -Uroot
      [įveskite slaptažodį]
      create database mahara;
      grant all on mahara.* to 'username'@'localhost' identified by 'password';

4. Konfigūracija

PHP Nustatymai

Jūs turite įsitikinti, kad `magic_quotes_gpc` yra išungtas, ir kad `register_globals` yra išungtas. Paleidus Mahara, jis įspės jus apie bet kokius kitus pavojingus ar neoptimalius nustatymus. Mahara taip pat platinamas su failu .htaccess, kuris užtikrina, kad blogi nustatymai yra išungti.

Web serverio konfigūracija

Turite įsitikinti, kad web serveris aptarnauja katalogą htdocs/ projekto šakniniame kataloge.

Mahara Configuration

Turite sukurti katalogą (ne šakniniame kataloge) ir įsitikinti, kad web serveris gali į jį rašyti. Jame Mahara laikys duomenis.

Kataloge `htdocs/` yra failas `config-dist.php`, kurio kopiją `config.php` turite padaryti. Tuomet turite peržiūrėti failą ir kur reikia padaryti pakeitimus (įskaitant duomenų katalogą, kurį sukūrėte). Failas yra daugelyje vietų užkomentuotas ir jame nėra daug keistinų nustatymų.

5. Paleiskite įdiegiklį

Kai jau sukūrėte failą config.php, turėtumėte jau galėti naršyti Mahara įdiegimą interneto naršyklėje. Jums išmes puslapį su Mahara naudojimo sąlygomis ir prašys patvirtinimo. Jei sutiksite su sąlygomis, spauskite „agree“ ir Mahara įsidiegs į duomenų bazę. Spauskite „continue“ ir pamatysite prisijungimo langą.

Prisijunkite naudotoju „admin“, slaptažodžiu „mahara“.

Ekrano nuotrauka

# (8) Webmin

http://www.webmin.com

http://www.webmin.com/download.html

Aprašymas

Webmin yra Unix platformos tinklo sąsaja sistemų administravimui. Naudodami bet kurią naršyklę galite kurti naudotojų paskyras, Apache, DNS, failų mainus ir daug daugiau. Su Webmin jums nebereikės rankiniu būdu redaguoti Unix konfigūracinių failų, tokių kaip /etc/passwd, bei galėsite tvarkyti sistemą iš konsolės ar nuotoliniu būdu.

Diegimas

Webmin galima įdiegti dviem būdais:

1) Tiesiog paleidus scenarijų setup.sh tame pačiame kataloge, kur yra README failas, be jokių argumentų. Tuomet jums bus užduota keletas klausimų, kaip pvz. konfigūracijos katalogas, jūsų pasirinktas prisijungimo vardas ir slaptažodis ir galbūt operacinė sistema. Tiems klausimams, kur laužtiniuose skliaustuose parodytas numatytasis atsakymas, galite tiesiog spausti Enter ir priimti numatytąją reikšmę (kuri dažniausiai yra teisinga).

Jei jūsų nurodytas konfigūracijos katalogas yra tas pats, kurį naudoja ankstesnis Webmin įdiegimas, tai katalogas bus automatiškai atnaujintas, palikus visus ankstesnius konfigūracinius nustatymus.

Tokiu būdu Webmin bus paleidžiamas tiesiai iš šio katalogo. Po to, kai paleisite scenarijų setup.sh, neištrinkite katalogo, nes jame yra scenarijai ir programos, kurias naudos Webmin. Priešingai nei diegiant Webmin antruoju būdu, visi Webmin scenarijai nėra nukopijuojami į kitą vietą diegimo metu.

2) Paleidus setup.sh scenarijų iš šio katalogo, bet su komandinės eilutės argumentu tokiu kaip /usr/local/webmin. Kai nurodomas toks katalogas, Webmin scenarijai yra nukopijuojami į jį ir sukonfigūruojami taip, kad Webmin dirbtų iš šios vietos.

Paleidus setup.sh su argumentais, jums bus užduoti tokie pat klausimai ir atnaujinimas vyks taip pat. Jei norėsite atnaujinti seną diegimą, turėsite nurodyti tą patį katalogą, kad nauji failai būtų perrašyti „ant viršaus“.

Po to, kai Webmin įdiegtas į nurodytą katalogą šiuo būdu, išarchyvuotas katalogas gali būti ištrintas.

Jei diegiate Webmin Windows sistemoje, turite paleisti scenarijų setup.pl, kadangi setup.sh scenarijus aplinkoje Windows neveiks. Webmin versija sistemai Windows yra priklausoma nuo keleto programų ir modulių, kurių įprastai kompiuteryje gali ir nebūti. Tada jums prireiks komandų process.exe ir sc.exe, bei Win32::Daemon Perl modulio.

Ekrano nuotrauka